ОПШТА БОЛНИЦА

СРЕМСКА МИТРОВИЦА

Број: 10/ 26

Дана: 13.05.2019.године

СРЕМСКА МИТРОВИЦА

На основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 106/2018) на основу члана 10. и члана 11. Колективног уговора код Опште болнице Сремска Митровица, директор Опште болнице Сремска Митровица

**Р а с п и с у ј е**

**О Г Л А С**

**за пријем у радни однос на одређено време**

**1.Медицинска сестра техничар на осталим болничким одељењима** – Одсек за продужено лечење и негу – Одељење за продужено лечење и негу терминалних стања - Служба интерне медицине – Сектор за интернистичке гране медицине, на одређено време до 6 месеци, на упражњено радно место, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС, 113/2017, 95/2018 аутентично тумачење) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Средње образовање у трајању од четири године, завршена средња Медицинска школа општег смера, положен стручни испит, лиценца.

**Опис послова:** Врши послове везане за побољшавање квалитета лечења пацијента уз поштовање

етичких принципа и савремених ставова лечења у палијативној медицини са негом стручну помоћ при пружању услуга здравствене заштите интервенцијама које се раде, као и прегледа. Даје инекције и прописану терапију пацијентима ординирану од стране доктора медицине са одсека , врши исхрану, тоалету, превијање, негу стоме , негу трахеостоме , хегу тубуса , негу и превенцију декубиталних рана уз надзор доктора медицине. обавља негу болесника који се у оквиру наставка лечења налазе на респиратору. Узима биолошки материјал за лабораторијске анализе, учествује у спровођењу мера реанимације. Одржава инструментарију у исправном стању и у стању употребљивости. Стара се о попуни материјала потребног за нормално обављање послова, одговара за чистоћу и ред, обавља потребне административне послове. Прима болеснике, врши отварање и сређивање болесничких картона, контролише здравствене Уредно води листу пацијената протокол болесника и сву потребну прописану документацију. Ради и друге послове из свог делокруга рада по налогу лекара одељења, шефа одељења, и главне сестре одељења којима непосредно и одговара за свој рад.

Као доказ о испуњености услова за радно место за које подносе пријаву на оглас кандидати су дужни да доставе:

- Потписану пријаву на оглас са кратком биографијом,

- Фотокопија дипломе о завршеној школи која се тражи огласом

- Фотокопија уверења положеног стручног испита,

- Фотокопија лиценце (Решење о упису у Комору медицинских сестара и здравствених техничара Србије)

- Фотокопија важеће личне карте,

- Доказ о промени презимена у складу са приложеном документацијом

**Напомена:** Кандидати који буду изабрани по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.У случају да изабрани кандидат не испуњава услове у погледу здравствене способности за рад на радном месту, вршиће се поновни избор из реда кандидата који су конкурисали за то радно место.

Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

**Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице ДИРЕКТОР

2.Националној служби за запошљавање ОПШТЕ БОЛНИЦЕ

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви др Живко Врцељ